Учесници друштвеног дијалога **„Дијалогом до остваривања циљева одрживог развоја“** у организацији Министарства за људска и мањинска права и друштвени дијалог а који подржава пројекат “Реформа јавних финансија – Агенда 2030” који спроводи  Немачка организација   за  међународну сарадњу  (/ГИЗ/ *Deutsche Gesellschaft für Internationale Zusammenarbeit (GIZ) GmbH*), а финансирају владе Немачке и Швајцарске, који је одржан 20.марта 2024.године у Београду, заједнички су постигли

 САГЛАСНОСТ О ПОСТУПАЊИМА

Учесници друштвеног дијалога су сагласни да је неопходно постићи снажнију сарадњу свих надлежних државних институција у циљу предузимања мера на припреми Нацрта плана развоја Републике Србије, као и прецизније дефинисање надлежности по питању координације јавних политика у погледу Циљева одрживог развоја. Такође, неопходно је унапредити већу видљивост циљева одрживог развоја у документима јавних политика и наставити консултације о националном оквиру индикатора.

Министарство за људска и мањиска права и друштвени дијалог исказује спремност да у процесу припреме Плана развоја спроводи друштвене дијалоге како би се у најширем консултативном процесу дефинисали развојни приоритет прилагођени националном контексту. Министарство за људска и мањиска права и друштвени дијалог ће у сарадњи са надлежним институцијама и цивилним сектором радити на додатном упознавању најшире јавности о значају циљева одрживог развоја.

Учесници друштвеног дијалога испред цивилног друштва као неопходног саставног елемента нашег демократског поретка континуирано ће радити на подизању свести о спровођењу Агенде 2030 и достизању циљева одрживог развоја и бити активан учесник дијалога на свим нивоима и са свим релевантним актерима по питањима од значаја за одрживи развој Републике Србије.

Како је праћење напретка у остваривању Циљева одрживог развоја важан аспект имплементације Агенде за одрживи развој до 2030, учесници друштвеног дијалога су спремни да у оквиру својих надлежности пруже подршку локалним самоуправама у процесу израде инклузивних добровољних локалних извештаја, како би примери добре праксе и искуства са локалног нивоа били укључени у национални добровољни извештај.

Учесници друштвеног дијалога пратиће активности надлежних органа према препорукама из налаза независне врховне ревизорске институције о сврсисходности пословања Циљеви одрживог развоја – спремност Републике Србије за имплементацију Агенде 2030.

Министарство за људска и мањинска права

 и друштвени дијалог